[{"text_idx": "#000001", "text": "Greka-Makedonia landlimo : la polico pafas plorigajn gasojn kontrau\u0306 migrantoj en Idomeno : 260 vunditoj"}, {"text_idx": "#000002", "text": "Foto : 22.000 infanoj estas blokataj en Idomeno"}, {"text_idx": "#000003", "text": "Dekoj da migrantoj estis vunditaj dimanc\u0302on c\u0302e la greka-makedonia landlimo, kiam la makedonia polico pafis plorigajn gasojn kontrau\u0306 grupo de migrantoj, kiuj provis enrompi la barilon."}, {"text_idx": "#000004", "text": "La vunditoj suferas c\u0302efe pri \u00ab spiradaj problemoj, kaj tri el ili estis transportitaj en la malsanulejo de Kilkis \u00bb, urbo proksime de Idomeno, eksplikis respondeculo de la NRO Kuracistoj sen Landlimoj. Makedonia polica informfonto indikis, ke tri makedoniaj policistoj estis vunditaj de s\u0302tonj\u0302etoj."}, {"text_idx": "#000005", "text": "Kelkaj migrantoj svenis post tiuj incidentoj kaj estis sukuritaj fare de NROj de la kampejo de Idomeno."}, {"text_idx": "#000006", "text": "La uzado de plorigaj gasoj komencig\u0302is, kiam matenfine kelkaj migrantoj amasigitaj por postuli \u00ab malfermon de la landlimo \u00bb, fermita de komence de marto, provis enrompi la kradon. La makedonia polico konfirmis la incidentojn c\u0302e la landlimo sed dementis, ke ili uzadis plorigajn gasojn indikante, ke \u00ab faris tion, la greka polico \u00bb."}, {"text_idx": "#000007", "text": "La migrantoj manifestaciis dimanc\u0302on matene post la onidiroj, kiuj cirkuladis tiujn pasintajn tagojn en la improvizita kaj malpurega kampejo de Idomeno, lau\u0306 kiuj Makedonio malfermos baldau\u0306 la landlimon. Pli ol 11.000 migrantoj kaj rifug\u0302intoj tendumas de monato kaj duono en Idomeno, en mizeraj kondic\u0302oj, kaj manifestacias preskau\u0306 c\u0302iutage por postuli malfermadon de la landlimo, fermita de komence de marto post la blokado de la \u00ab Balkana vojo \u00bb antau\u0306e uzata de la migrantoj direkte al landoj norde de Eu\u0306ropo."}, {"text_idx": "#000008", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000010", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]